da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da da da da en da da da da da da da da da da da da da en da da fr es es es en da da ca nb da da da da sv da da da nb en da da en da en da en
København melder klar til EM i 2021 - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside Øresund København København melder klar til EM i 2021
Parken Stadium, Copenhagen, Denmark. Foto: Thue C. Leibrandt
Københavns Kommune, DBU, Parken og Sport Event Denmark er efter intense forhandlinger klar til at være EM-værtsby i sommeren 2021
Som en konsekvens af den aktuelle corona-krise i hele verden og i Europa besluttede UEFA den 17. marts 2020 at udskyde afviklingen af EURO 2020 til sommeren 2021. UEFA meddelte ligeledes, at konceptet med 12 værtsbyer ville fortsætte, hvis de enkelte værtsbyer var interesserede.
Allerede fredag den 3. april 2020 meldte parterne ud, at København er interesseret i fortsat at være EM-værter i juni 2021. Siden har parterne været i tæt dialog og haft forhandlinger om de juridiske erklæringer, der skal afleveres til UEFA. De sidste uger har DBU og Københavns Kommune haft en række møder om, hvordan de fire EM-kampe kan afvikles i hovedstaden samtidigt med, at der gøres klar til afviklingen af åbningsetapen af Tour de France lørdag den 2. juli. Både UEFA og ASO (selskabet bag Tour de France) har været del af disse møder de sidste uger.
Parterne er nu enige om de aftaler og erklæringer, som i dag er sendt til UEFA.
Frank Jensen, overborgmester i København (S), udtaler:
”Det har været mit største ønske, at København til næste sommer kan være vært for både EM og Tour de France. Det ser nu ud til at lykkes! Vi kan nu se frem til en fantastisk sportssommer i København næste år med masser af fest og fællesskab – som er det, vi trænger allermest til at kunne se frem til. Jeg vil gerne takke alle parter i forhandlingerne for at have været fleksible og for at have været med på, at vi skulle have de to sportsbegivenheder til at spille sammen”.
DBU-formand, Jesper Møller, glæder sig til muligheden for en EM-fest i Danmark og takker alle parter for at vise stor velvilje under møder og forhandlinger:
”EM er en af de største sportsbegivenheder i verden og det er en historisk begivenhed, at vi kan få fire kampe til København og fodboldfest i hele landet. Det bliver en kæmpe begivenhed, både for Herrelandsholdet, de danske fans og alle, der elsker fodbold. Tak til Parken, Københavns Kommune, UEFA og Tour de France for at finde konstruktive løsninger på en svær udfordring med at få plads til både EM-fest og Tour de France inden for få uger. Vi glæder os til en kæmpe sports-sommer i 2021.”
Bo Rygaard, formand for Parken Sport & Entertainment udtaler:
”Vi er meget begejstrede over, at vi alle kan se frem til en helt fantastisk sportssommer for alle danskere næste år. Vi glæder os til at Telia Parken og København skal være centrum for den fest, det bliver i hele landet, og vi er meget stolte over, at vores stadion skal danne ramme om den her historiske begivenhed. Omstændighederne har været udfordrende for alle parter, men alle har udvist den vilje, der skulle til for at finde løsninger. Vi er glade for, at vi kan være med til at give hele Danmark en stor oplevelse, og vi ser frem til at arbejde videre med planlægningen, så vi er klar til at give alle en kæmpe fest herinde om et år.”
Lars Lundov, direktør i Sport Event Denmark, udtaler:
”Vi glæder os vildt meget til, at EURO 2020 skal afvikles næste år i København. I disse corona-tider er det vigtigt, at vi har noget at arbejde hen imod og ikke mindst se frem til. Oplevelses- og omsætningsmæssigt. Med både en del af EM i fodbold og Tour-start bliver det en historisk sportssommer i Danmark næste år”.
Christian Prudhomme, direktør i ASO og Tour de France, udtaler:
“I am very pleased that ASO, Copenhagen and UEFA will work together to create an extraordinary sports year for Denmark in 2021, which will unite te country in a celebration of sports at te highest level. Te Danish people can look forward to host four matches of te EURO2021 – and we cannot wait to bring te Grand Départ of te greatest cycling race in te world to one of te best cycling countries in te world”.
Kultur- og fritidsborgmester i København, Franciska Rosenkilde (Å), udtaler:
”To så store sportsbegivenheder, ovenikøbet samme sommer her i København. Det sker formentlig kun én gang, at EM-slutrunden i fodbold spilles på grønsværen i Parken, og verdens bedste cykelby lægger asfalt til Tour de France. Jeg glæder mig til sommeren 2021, som ikke alene bliver en folkefest med store oplevelser i alle bydele. De to store idrætsevents giver også København en mulighed for at engagere københavnerne og foreningslivet både før og under slutrunde og cykelløb.”
Tidligere artikelCovid-19: Parlamentet ønsker at støtte turismeindustrien
Næste artikelEuropa skal komme styrket ud af denne krise
RELATEREDE ARTIKLERMERE FRA FORFATTEREN
Danske Aller lukker sine redaktioner i Malmø og samler sine svenske aktiviteter i Stockholm
Kultur bliver bygget før boliger, når Tunnelfabrikken udvikles i Københavns Nordhavn
To universiteter i Øresundsregionen er i top-100 over bedste universiteter i verden
Flere badesteder på vej i København
Hårdere tider forude for de skånske husholdninger
SJ stopper med at køre Øresundstog før tid efter konflikt
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...